RAPPORT TAL-KUMMISSJONI LILL-PARLAMENT EWROPEW U LILL-KUNSILL Il-kwalità tal-fjuwil tal-petrol u tad-diżil użat għat-trasport bit-triq fl-Unjoni Ewropea: It-tmien rapport annwali (Sena ta' rappurtar 2009) /* COM/2012/0127 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL Il-kwalità tal-fjuwil tal-petrol u tad-diżil użat għat-trasport bit-triq fl-Unjoni Ewropea: It-tmien rapport annwali (Sena ta' rappurtar 2009) Sommarju eżekuttiv Id-Direttiva 98/70/KE[1] tistipula speċifikazzjonijiet minimi, għal raġunijiet ambjentali u ta' saħħa, għall-fjuwils li jintużaw għall-vetturi mgħammra b'magni li jiġu mqabbda bl-ispark plaggs u bil-kompressjoni. Il-kwalità tal-fjuwil hija importanti għall-ambjent għax taffettwa l-emissjonijiet ta’ tniġġis li jirriżultaw mill-magni u, b'hekk, il-kwalità tal-arja. Taffettwa wkoll il-faċilità u l-ispiża li bihom il-manifatturi jistgħu jilħqu l-limiti mixtieqa ta’ tniġġis u emissjonijiet ta’ gassijiet serra. F'każ li ma tiġix rispettata l-ispeċifikazzjoni tal-fjuwil, jista' jkun hemm żieda fl-emissjonijiet (pereżempju ossiġenati żejda jistgħu jżidu l-emissjonijiet ta' NOx), u tista' ssir ħsara lill-magna u lis-sistemi tat-trattament ulterjuri tal-egżost (pereżempju kubrit żejjed li jagħmel ħsara lill-katalisti), sitwazzjonijiet li min-naħa tagħhom iwasslu għal żieda fl-emissjonijiet li jniġġsu l-arja. Sabiex tkun żgurata l-konformità mal-istandards tal-kwalità tal-fjuwil li huma obbligatorji skont din id-Direttiva, l-Istati Membri għandhom jintroduċu sistemi ta' monitoraġġ tal-kwalità tal-fjuwil. L-Artikolu 8 tad-Direttiva 98/70/KE jesiġi li l-Kummissjoni tippubblika rapport annwali dwar il-kwalità tal-fjuwil fl-Istati Membri. Dan it-tmien Rapport tal-Kummissjoni jiġbor fil-qosor is-sottomissjonijiet tal-Istati Membri dwar il-kwalità tal-petrol u d-diżil, kif ukoll il-volumi mibjugħa għall-2009. L-Istati Membri kollha, għajr il-Lussemburgu, li naqsu milli jagħtu rapport fis-sentejn preċedenti, ippreżentaw rapport sħiħ għall-2009. Il-Lussemburgu pprovda dejta dwar il-bejgħ tal-fjuwil, iżda ma wettaq l-ebda ġbir ta' kampjuni fl-2009, li jfisser li r-rapport konċernat mhuwiex komplut skont r-rekwiżiti tad-Direttiva. Fl-2010 ġie rrappurtat li l-Lussemburgu beda jiġbor kampjuni. Il-prontezza tas-sottomissjoni tar-rapporti tjiebet b’mod konsiderevoli fl-2009. Erbatax-il Stat Membru bagħtu r-rapport tagħhom għall-2009 qabel l-iskadenza annwali, u mit-tlettax-il rapport imressqa li kien fadal, kollha għajr tnejn waslu inqas minn xahar wara l-iskadenza għar-rappurtar. Il-monitoraġġ tal-kwalità tal-fjuwil fl-2009 juri li l-ispeċifikazzjonijiet għall-petrol u d-diżil stipulati fid-Direttiva 98/70/KE huma ġeneralment imħarsa u, għal darb'oħra, ftit kienu l-każijiet ta' qbiż tal-limiti li ġew identifikati. Għall-petrol, il-parametri ewlenin fejn ġie identifikat qbiż tal-limiti kienu n-numru ottan tar-riċerka/tal-mutur (RON/MON)[2], il-pressjoni tal-fwar fis-sajf[3] u d-distillazzjoni/evaporazzjoni mal-100/150 °C[4] u l-kontenut massimu ta' kubrit. Għad-diżil, il-parametri ewlenin fejn ġie identifikat qbiż tal-limiti kienu l-kontenut ta’ kubrit, il-punt ta’ distillazzjoni ta’ 95 % u n-numru ċetan. Peress li l-qbiż huwa relattivament rari u l-biċċa l-kbira tal-Istati Membri jieħdu azzjoni biex jitneħħa mill-bejgħ dak il-fjuwil li ma jkunx konformi, il-Kummissjoni ma taf bl-ebda riperkussjoni negattiva fuq l-emissjonijiet mill-vetturi jew fuq il-funzjonament tal-magni minħabba dan il-qbiż. Madankollu, il-Kummissjoni tħeġġeġ lill-Istati Membri biex ikomplu jieħdu azzjoni li tiżġura l-konformità sħiħa sabiex problemi bħal dawn ma jitfaċċawx fil-futur. Il-Kummissjoni se tkompli timmonitorja l-konformità mar-rekwiżiti tal-kwalità tal-fjuwil stipulati fid-Direttiva. Kontenut baxx ta' kubrit jgħin fit-tnaqqis tat-tniġġis tal-arja u fl-introduzzjoni ta' teknoloġija ġdida tal-magni. Fl-ambitu tad-Direttiva 2003/17/KE, speċifikazzjoni ġdida għal fjuwils awtomotivi tat-triq daħlet fis-seħħ fl-1 ta ’Jannar 2009 biex tillimita l-kontenut tal-kubrit fil-fjuwils awtomotivi tat-triq kollha fl-UE sa 10 ppm (fjuwil mingħajr kubrit). Din tirrappreżenta l-ewwel sena ta' rappurtar minn meta daħlet din il-konverżjoni u, kif xieraq, il-kontenut medju ta' kubrit naqas fl-2009 u huwa sostanzjalment taħt il-livell irrappurtat fl-2004, kif muri fit-Tabella 1: Tabella 1: Xejra annwali fil-kontenut medju ta' kubrit fil-petrol u d-diżil UE | Kontenut Medju ta' Kubrit, ppm* | Fjuwil/Sena | 2001 | 2002 | 2003* | 2004* | 2005* | 2006** | 2007*** | 2008*** | 2009*** | Petrol | 68 | 51 | 37 | 38 | 19 | 18 | 18 | 14 | 6 | Dijżil | 223 | 169 | 125 | 113 | 25 | 22 | 23 | 18 | 8 | * Teskludi lil Franza, li ma rrappurtatx bejn l-2003 u l-2005.** Teskludi lil Malta, li ma rrappurtatx fl-2006. *** Teskludi lil-Lussemburgu, li ma rrappurtax fl-2007, fl-2008 jew b'mod sħiħ fl-2009. Għad hemm differenzi sostanzjali bejn is-sistemi nazzjonali ta' monitoraġġ tal-kwalità tal-fjuwil. Madankollu, ir-rekwiżiti tad-Direttiva huma mistennija li jippromwovu l-omoġeneità u jtejbu l-kwalità tar-rappurtar. 2. INTRODUZZJONI L-ispeċifikazzjonijiet għall-petrol u d-diżil mibjugħa fl-Unjoni Ewropea huma stipulati fid-Direttiva 98/70/KE. Mill-1 ta’ Jannar 2005, tapplika biss sensiela waħda ta’ speċifikazzjonijiet għall-fjuwils. Id-Direttiva tesiġi wkoll li l-Istati Membri jirrappurtaw sommarji tal-kwalità tal-fjuwils mibjugħa fit-territorji tagħhom. Mill-2004 ’l hawn, l-Istati Membri huma mitlubin jirrappurtaw dwar il-monitoraġġ tagħhom skont l-Istandard Ewropew EN 14274[5], jew skont sistemi daqstant ieħor affidabbli. L-Artikolu 8 tad-Direttiva 98/70/KE, kif emendat bl-Artikolu 1(5) tad-Direttiva 2003/17/KE, jesiġi li l-Kummissjoni tippubblika r-riżultati tar-rappurtar tal-Istati Membri dwar il-kwalità tal-fjuwil. F’konformità ma' din it-talba, dan it-tmien Rapport tal-Kummissjoni jiġbor fil-qosor il-kwalità tal-petrol u tad-diżil, kif ukoll il-volumi mibjugħa, fl-UE għas-sena 2009. Ir-rapporti tas-snin ta' qabel huma disponibbli fuq is-siti elettroniċi tal-Kummissjoni[6]. 3. Sistemi nazzjonali ta’ monitoraġġ Id-Deċiżjoni tal-Kummissjoni 2002/159/KE u l-Istandard Ewropew EN 14274, saħħu l-utilità tal-informazzjoni u ffaċilitaw l-analiżi ta’ xejriet tal-fjuwil fl-UE. Il-kwalità tad-disinn tas-sistemi ta' monitoraġġ, il-konformità mal-valuri ta' limitu u l-informazzjoni mogħtija fis-sottomissjonijiet għar-rapporti qed ikomplu jitjiebu. Madankollu, għad hemm ftit oqsma li jeħtieġu titjib kif spjegat fil-qosor hawn taħt: L-Istati Membri huma mħeġġa li jkomplu jtejbu l-prontezza tas-sottomissjonijiet. Bosta Stati Membri ma jilħqux biżżejjed l-għadd ta' kampjuni għall-fjuwils kollha jew mhumiex qed jiġbru biżżejjed kampjuni fi stazzjonijiet ta' riforniment (għall-kuntrarju ta' depot/raffinerija) biex jissodisfaw ir-rekwiżiti tal-Istandard Ewropew EN 14274[7]: ara l-Grafika 2. Kwalunkwe ġbir ta' kampjuni bħal dan għandu jkun addizzjonali għall-għadd minimu ta' kampjuni meħtieġa mill-istazzjonijiet ta' riforniment. Meta l-Istati Membri jużaw is-sistemi nazzjonali tagħhom stess, dan għandu jkun deskritt b'mod sħiħ sabiex jiġi vverifikat jekk dan huwiex konformi mal-Istandard Ewropew. Din id-deskrizzjoni għandha turi l-ekwivalenza tal-kunfidenza statistika tas-sistema ta' monitoraġġ mal-EN 14274: Ir-rapporti tal-Istati Membri huma vvalutati skont il-perjodi staġjonali xierqa sabiex tiġi żgurata l-komparabbiltà għar-rappurtar madwar l-UE. Meta Stat Membru jkun għażel li juża perjodu staġjonali differenti minn dak speċifikat, l-informazzjoni xierqa għandha tiġi pprovduta fl-anness nazzjonali fi ħdan ir-rapport dwar il-Monitoraġġ tal-Kwalità tal-fjuwil. Xi dejta numerika bażika tal-Istati Membri tidher li hija inkonsistenti. Dawn l-iżbalji mhumiex insormontabbli iżda jtawlu l-proċess ta' rappurtar. | 4. Rappurtar għall-2009 4.1 Kwalitajiet u volumi tal-fjuwil B'kuntrast ma' snin preċedenti, il-limitu ġdid tal-kontenut ta' kubrit ta' massimu ta' 10 ppm għall-fjuwils awtomotivi tat-triq kollha qabbad bidla minn petrol RON 95 (<50 mg/kg) għal RON 95 (<10 mg/kg). Fir-rigward tan-numru ottan, il-biċċa l-kbira tal-bejgħ tal-petrol fl-2009 inkluda r-RON 95 li jammonta għal 64.4% tal-bejgħ totali tal-fjuwil tal-petrol. Fir-rigward tal-bqija, 28.3 % kien 95=<RON<98, 5.8 % tal-bejgħ tal-petrol tal-UE kien dak tar-RON 98 u ammont żgħir, 1.5 %, tal-bejgħ tal-petrol kien RON 91. Ara l-Grafika 1 u t-tabella fl-Anness għad-dettalji sħaħ skont l-Istat Membru. Grafika 1: Proporzjonijiet tal-bejgħ tal-fjuwil fl-UE skont it-tip ta’ fjuwil (%) għall-2009* Bejgħ tal-Petrol | 2009 | Bejgħ tad-Diżil | 2009 | [pic] | [pic] | Tip ta' Fjuwil | Tip ta' Fjuwil | % | 5 | Petrol bla ċomb min. RON=95 (<50 ppm kubrit) | 0.0% | 6 | Petrol bla ċomb min. RON=95 (<10 ppm kubrit) | 64.4% | 7 | Petrol bla ċomb 95=<RON<98 | 0.0% | 8 | Petrol bla ċomb 95=<RON<98 (<50 ppm kubrit) | 0.0% | 9 | Petrol bla ċomb 95=<RON<98 (<10 ppm kubrit) | 28.3% | 10 | Petrol bla ċomb RON>=98 | 0.0% | 11 | Petrol bla ċomb RON>=98 (<50 ppm kubrit) | 0.0% | 12 | Petrol bla ċomb RON>=98 (<10 ppm kubrit) | 5.8% | Kif kien il-każ bejn l-2001 u l-2008, Franza, il-Ġermanja, l-Italja, Spanja u r-Renju Unit kellhom l-akbar volumi ta' bejgħ ta' fjuwil fl-2009 (Grafika 4). Il-bejgħ tad-diżil jiddomina fi kważi l-Istati Membri kollha. Madankollu, il-bejgħ relattiv ta' petrol u diżil ivarja b'mod sinifikanti. Mill-2001 'il quddiem kien hemm żieda fl-omoġeneità fl-għadd ta' gradi ta' fjuwil li ġie rrappurtat li kien disponibbli fl-UE kollha (Grafika 5). Id-distinzjoni bejn il-gradi hija primarjament ir-riżultat ta' livelli differenti ta' ottan (kategorija RON). Fl-2009, sitt Stati Membri biss rrapurtaw li kellhom tliet gradi ta’ petrol disponibbli bil-bqija jirrappurtaw żewġ gradi ta’ petrol (l-ebda Stat Membru ma rrapporta d-disponibbiltà ta' grad wieħed biss ta' fjuwil tal-petrol). Qabel l-2009, fl-Unjoni Ewropea kien hemm biss żewġ gradi ta’ diżil disponibbli għall-użu fil-vetturi awtomotivi tat-triq: kubrit baxx u mingħajr kubrit. Kif mistenni, l-Istati Membri wettqu tranżizzjoni għal fjuwils tad-diżil li huma 100% mingħajr kubrit fil-ħin qabel ma sar mandatorju l-limitu ġdid ta' kontenut ta' kubrit. Il-Grafika 6 tippreżenta l-kontenut medju ta’ kubrit fil-gradi tal-petrol u d-diżil għal kull Stat Membru fl-UE. Il-kontenut medju ta' kubrit fid-diżil f'Ċipru, ir-Repubblika Ċeka, il-Bulgarija, is-Slovakkja u r-Rumanija jaqbeż il-limitu mandatorju ġdid ta’ 10 ppm għal petrol jew diżil. Grafika 2: Rata ta’ ġbir ta’ kampjuni għall-Monitoraġġ tal-Kwalità tal-Fjuwil fl-UE fl-2009 (għadd medju ta’ kampjuni għal kull grad ta’ fjuwil) Għadd medju ta’ kampjuni / Grad ta' Fjuwil | [pic] | Petrol | Diżil | Grafika 4: Bejgħ nazzjonali ta’ fjuwil fl-2009 skont it-tip ta’ fjuwil fl-UE (f'miljuni ta' litri) Bejgħ ta’ Fjuwil f'miljuni ta' litri | [pic] | Total ta’ Petrol | Total ta’ Diżil | Grafika 5: Għadd ta’ gradi ta’ fjuwil disponibbli fuq livell nazzjonali skont it-tip ta’ fjuwil fl-UE fl-2009 Għadd ta' Gradi tal-Fjuwil disponibbli | [pic] | Għadd ta’ Gradi ta’ Petrol | Għadd ta’ Gradi ta’ Diżil | Grafika 6: Kontenut medju ta’ kubrit tal-gradi ta' petrol u diżil fl-UE (%) fl-2009 Kontenut Medju ta’ Kubrit fil-Fjuwil (ppm) | [pic] | Petrol | Diżil | Nota: bosta Stati Membri jidhru bħala li qabżu l-limitu għall-kontenut ta' kubrit tad-diżil. Fil-każijiet kollha dan huwa r-riżultat tal-fatt li kien hemm għadd żgħir ħafna ta' kampjuni u li, fl-istess waqt, dawn kellhom valuri għoljin ħafna. Il-kawżi ġew identifikati u kkorreġuti kif xieraq. Din ix-xejra għandha tiġi osservata mill-qrib fil-futur peress li din hija l-ewwel sena li l-kontenut ta' kubrit tnaqqas għal limitu ta' 10 ppm. 4.2 Konformità mad-Direttiva 98/70/KE fl-2009 It-Tabella 2 turi, fil-qosor, il-livell ta' konformità mad-Direttiva 98/70/KE milħuq mill-Istati Membri fl-2009. Din tirrapporta kemm ir-riżultati tal-analiżi tal-kampjuni mqabbla mal-valuri ta' limitu kif ukoll il-konformità tal-format u l-kontenut tar-rappurtar. Kif kien il-każ bejn l-2001 u l-2008, uħud mill-Istati Membri pprovdew informazzjoni mhux kompluta u/jew tard, u dan affettwa l-kwalità tal-valutazzjoni tal-konformità. Skont l-Artikolu 9a, hija r-responsabbiltà tal-Istati Membri li jiġu ddeterminati s-sanzjonijiet applikabbli f'każ ta' ksur tad-Direttiva. Dettalji tal-azzjoni meħuda fir-rigward ta' Stati Membri li ma jikkonformawx mal-valur tal-limitu huma inklużi, fejn previst, fil-kapitli tal-pajjiżi individwali tar-rapport iddettaljat għall-2009[8]. Għoxrin Stat Membru pprovdew rappurtar komplut fir-rigward tal-firxa ta' parametri speċifikati fid-Direttiva għall-monitoraġġ. Il-Grafika 3 tippreżenta l-kampjuni ta' fjuwil meħuda għal kull miljun litru ta’ fjuwil mibjugħ fl-2009. Din tagħti paragun bejn l-Istati Membri fuq bażi ekwivalenti u turi li, bħala proporzjoni tal-bejgħ tal-fjuwil, il-Belġju, il-Latvja u l-Estonja ġabru l-ogħla kwantitajiet ta' kampjuni. Fir-rigward tal-petrol, tmien Stati Membri rrappurtaw li l-kampjuni kollha kienu kompletament konformi mad-Direttiva 98/70/KE (imqabbel ma' ħamsa fl-2008). Ir-riżultati tat-test tal-Pressjoni tal-Fwar fis-Sajf (DVPE) urew aktar kampjuni mhux konformi mal-ispeċifikazzjoni milli huwa l-każ għal parametri oħra, b'174 kampjun jirriżultaw mhux konformi mal-ispeċifikazzjoni. Fir-rigward tal-parametri li jifdal, 37 RON jew MON, 13-il limitu ta' distillazzjoni u 59 kampjun b'kontenut tal-kubrit ġew irrappurtati li jaqbżu l-ispeċifikazzjonijiet tad-Direttiva. 58 kampjun addizzjonali qabżu l-valuri ta' limitu għal parametri mmarkati bħala "Oħrajn" (parametri inqas sensittivi mil-lat ambjentali jew mil-lat tal-kwalità tal-fjuwil, inklużi l-kontenut taċ-ċomb, l-ossiġenati u l-kontenut ta' ossiġnu). Fir-rigward tad-diżil, għaxar Stati Membri rrappurtaw li l-kampjuni kollha tad-diżil kienu konformi mad-Direttiva 98/70/KE (imqabbel ma' ħdax fl-2008). Il-parametri ta' tħassib kienu l-kontenut ta' kubrit (170 kampjun mhux konformi), il-punt ta' distillazzjoni ta' 95 % (34 kampjun) u n-numru ċetan (10 kampjuni). Żieda fil-kampjuni tad-diżil mhux konformi hija attribwili l-aktar għaż-żieda fil-kampjuni tal-kontenut ta' kubrit mhux konformi matul l-ewwel sena ta’ konverżjoni mandatorja għal fjuwils mingħajr kubrit (u t-tnaqqis fil-limitu tal-kontenut ta' kubrit minn 50 ppm għal 10 ppm). Tabella 2: Sommarju tal-konformità tal-Istati Membri mad-Direttiva 98/70/KE għar-rappurtar tal-2009. Stat Membru | Nuqqas ta' konformità mal-valuri ta' limitu(1) (limiti ta' kunfidenza ta' 95 %) (Kampjuni mhux konformi / Total ta’ kampjuni) | Rappurtar mhux komplut (Għadd ta’ parametri mhux imkejla / Total) | Rapport mogħti tard (sat-30/6/2010) (2) | Rimarki | Petrol | Diżil | Petrol | Diżil | 5. KONKLUżJONIJIET Il-kwalità tal-fjuwil għandha rabtiet qawwija kemm mas-CO2 kif ukoll l-emissjonijiet tal-kwalità tal-arja, u l-faċilità u l-ispiża li bihom jistgħu jintlaħqu l-limiti tal-emissjonijiet tas-sustanzi li jniġġsu u tal-gassijiet serra mill-manifatturi tal-vetturi. Il-monitoraġġ tal-kwalità tal-fjuwil fl-2009 juri li, b'mod ġenerali, l-ispeċifikazzjonijiet għall-petrol u d-diżil stipulati fid-Direttiva 98/70/KE huma mħarsa u tassew kienu ftit il-każijiet ta' qbiż tal-ispeċifikazzjonijiet li ġew identifikati. L-adozzjoni progressiva tal-istandard EN 14272 mill-Istati Membri qed twassal għal konsistenza akbar fid-dejta disponibbli għall-valutazzjoni tad-diversi parametri tal-kwalità tal-fjuwil u l-Istati Membri kienu qed jagħmlu sforzi biex itejbu l-fehim tagħhom tar-rekwiżiti tar-rappurtar. Peress li l-qbiż huwa relattivament rari u l-biċċa l-kbira tal-Istati Membri jieħdu azzjoni biex jitneħħa mill-bejgħ dak il-fjuwil li ma jkunx konformi, il-Kummissjoni ma taf bl-ebda riperkussjoni negattiva fuq l-emissjonijiet mill-vetturi jew fuq il-funzjonament tal-magni minħabba dan il-qbiż. Madankollu, il-Kummissjoni tħeġġeġ lill-Istati Membri jkomplu jieħdu azzjoni li tiżġura l-konformità sħiħa sabiex problemi bħal dawn ma jitfaċċawx fil-futur. Il-Kummissjoni se tkompli timmonitorja l-konformità mar-rekwiżiti stipulati fid-Direttiva u tipproponi azzjoni xierqa u proporzjonata fejn meħtieġ. Fl-2009, niżel mill-ġdid il-kontenut medju ta' kubrit, u jinsab sostanzjalment taħt il-livell rappurtat qabel hekk kif l-2009 tirrappreżenta l-ewwel sena ta' rappurtar mill-konverżjoni mandatorja għal fjuwils mingħajr kubrit (<10 ppm) skont id-Direttiva 2003/17/KE. ANNESS: Bejgħ tal-fjuwil skont it-tip ta’ fjuwil fl-UE fl-2009 (f'miljuni ta' litri) Nru ta’ identifikazzjoni | Miljun litru | L-Awstrija | Il-Belġju | Id-Danimarka | Il-Finlandja | Franza | Il-Ġermanja | Il-Greċja | L-Irlanda | L-Italja | Il-Lussemburgu | Il-Pajjiżi l-Baxxi | Il-Portugall | Spanja | L-Isvezja | Renju Unit | | |Grad tal-fjuwil | AT | BE | DK | FI | FR | DE | EL | IE | IT | LU | NL | PT | ES | SE | UK | | 1 | Petrol bla ċomb min. RON=91 |0 |0 |0 |0 |0 |0 |0 |0 |0 |0 |0 |0 |0 |0 |0 | | 2 | Petrol bla ċomb min. RON=91 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 3 | Petrol bla ċomb min. RON=91 (<10 ppm S) |202 |0 |453 |0 |0 |1282 |0 |0 |0 |1 |0 |0 |0 |0 |0 | | 4 | Petrol bla ċomb min. RON=95 |0 |0 |0 |0 |0 |0 |0 |0 |0 |0 |0 |0 |0 |0 |0 | | 5 | Petrol bla ċomb min. RON=95 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 6 | Petrol bla ċomb min. RON=95 (<10 ppm S) |2226 |0 |0 |2118 |9533 |0 |4860 |2152 |12424 |449 |5479 |0 |7262 |4647 |20417 | | 7 | Petrol bla ċomb 95=<RON<98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 8 | Petrol bla ċomb 95=<RON<98 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 9 | Petrol bla ċomb 95=<RON<98 (<10 ppm S) |0 |1367 |1748 |0 |0 |25356 |253 |0 |0 |0 |103 |1745 |0 |0 |1179 | | 10 | Petrol bla ċomb RON>=98 |0 |0 |0 |0 |0 |0 |0 |0 |0 |0 |0 |0 |0 |0 |0 | | 11 | Petrol bla ċomb RON>=98 (<50 ppm S) |0 |0 |0 |0 |0 |0 |0 |0 |0 |0 |0 |0 |0 |0 |0 | | 12 | Petrol bla ċomb RON>=98 (<10 ppm S) |66 |445 |3 |167 |2323 |758 |378 |0 |0 |116 |0 |206 |869 |177 |0 | | | Petrol (regolari) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Petrol (<50 ppm kubrit) | 0 |0 |0 |0 |0 |0 |0 |0 |0 |0 |0 |0 |0 |0 |0 | | | Petrol (<10 ppm kubrit) | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | | | Total ta’ Petrol | 2494 |1812 |2204 |2285 |11856 |27396 |5491 |2152 |12424 |566 |5582 |1951 |8131 |4824 |21596 | |13 |Diżil | 0 |0 |0 |0 |0 |0 |0 |0 |0 |0 |0 |0 |0 |0 |0 | |14 |Diżil (<50 ppm kubrit) | 0 |0 |0 |0 |0 |0 |0 |0 |0 |0 |0 |0 |0 |0 |0 | |15 |Diżil (<10 ppm kubrit) | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | Total ta’ Diżil | 7120 |8293 |3044 |2576 |39488 |36965 |3407 |2840 |30419 |2019 |7633 |5741 |28157 |4765 |23908 | | | | | | | | | | | | | | | | | | | | | | | | | | | | | | | | | | | |Nru ta’ identifikazzjoni | Miljun litru | Ċipru | Ir-Repubblika Ċeka | L-Estonja | L-Ungerija | Il-Latvja | Il-Litwanja | Malta | Il-Polonja | Is-Slovakkja | Is-Slovenja | Il-Bulgarija | Ir-Rumanija | L-Unjoni Ewropea | L-Unjoni Ewropea | | |Grad tal-fjuwil | CY | CZ | EE | HU | LV | LT | MT | PL | SK | SI | BG | RO | L-UE | % Total | | 1 | Petrol bla ċomb min. RON=91 |0 |0 |0 |0 |0 |0 |0 |0 |0 |0 |0 |0 |1 |0,00% | | 2 | Petrol bla ċomb min. RON=91 (<50 ppm S) |0 |0 |0 |0 |0 |0 |0 |0 |0 |0 |0 |0 |2 |0,00% | | 3 | Petrol bla ċomb min. RON=91 (<10 ppm S) |0 |35 |0 |0 |0 |0 |0 |0 |0 |0 |0 |0 |1976 |1,54% | | 4 | Petrol bla ċomb min. RON=95 |0 |0 |0 |0 |0 |0 |0 |0 |0 |0 |0 |0 |4 |0,00% | | 5 | Petrol bla ċomb min. RON=95 (<50 ppm S) |0 |0 |0 |0 |0 |0 |20 |0 |0 |0 |0 |0 |25 |0,02% | | 6 | Petrol bla ċomb min. RON=95 (<10 ppm S) |468 |0 |375 |1951 |0 |497 |67 |5212 |752 |714 |825 |0 |82434 |64,39% | | 7 | Petrol bla ċomb 95=<RON<98 |0 |0 |0 |0 |0 |0 |0 |0 |0 |0 |0 |0 |7 |0,01% | | 8 | Petrol bla ċomb 95=<RON<98 (<50 ppm S) |0 |0 |0 |0 |0 |0 |4 |0 |0 |0 |0 |0 |12 |0,01% | | 9 | Petrol bla ċomb 95=<RON<98 (<10 ppm S) |0 |2671 |0 |0 |389 |0 |8 |0 |0 |0 |0 |1337 |36165 |28,25% | | 10 | Petrol bla ċomb RON>=98 |0 |0 |0 |0 |0 |0 |0 |0 |0 |0 |0 |0 |10 |0,01% | | 11 | Petrol bla ċomb RON>=98 (<50 ppm S) |0 |0 |0 |0 |0 |0 |0 |0 |0 |0 |0 |0 |11 |0,01% | | 12 | Petrol bla ċomb RON>=98 (<10 ppm S) |50 |56 |41 |75 |31 |3 |0 |627 |17 |85 |0 |874 |7379 |5,76% | | | Petrol (regolari) | 0 |0 |0 |0 |0 |0 |0 |0 |0 |0 |0 |0 |22 |0,02% | | | Petrol (<50 ppm kubrit) | 0 |0 |0 |0 |0 |0 |24 |0 |0 |0 |0 |0 |50 |0,04% | | | Petrol (<10 ppm kubrit) | 518 |2762 |416 |2026 |420 |500 |75 |5839 |769 |799 |825 |2211 |127954 |99,94% | | | Total ta’ Petrol | 518 |2762 |416 |2026 |420 |500 |99 |5839 |769 |799 |825 |2211 |128026 |100,00% | |13 |Diżil | 0 |0 |0 |0 |0 |0 |0 |0 |0 |0 |0 |0 |13 |0,01% | |14 |Diżil (<50 ppm kubrit) | 0 |0 |0 |0 |0 |0 |30 |0 |0 |0 |0 |0 |44 |0,02% | |15 |Diżil (<10 ppm kubrit) | 419 |4899 |632 |3458 |783 |1063 |67 |12935 |983 |1338 |2077 |4838 |239882 |99,98% | | | Total ta’ Diżil | 419 |4899 |632 |3458 |783 |1063 |97 |12935 |983 |1338 |2077 |4838 |239926 |100,00% | | [1] Id-Direttiva 98/70/KE dwar il-kwalità tal-karburanti [fjuwils] tal-petrol u tad-diżil u li temenda d-Direttiva tal-Kunsill 93/12/KEE, ĠU L 350, 28.12.1998, p. 58. [2] In-Numru Ottan ta’ Riċerka (RON) hija l-miżura kwantitattiva ta' proporzjon tal-kompressjoni massima li fih il-petrol jista' jintuża f'magna mingħar ma jseħħ qbid spontanju tat-taħlita fil-magna. Il-qbid spontanju jwassal għal konsum eċċessiv tal-fjuwil u żieda fl-emissjonijiet tal-Komposti Organiċi Volatili u tal-Monossidu tal-Karbonju. [3] Il-pressjoni tal-fwar hija miżura tat-tendenza tal-fjuwil li jevapora. Fis-sajf tiġi rregolata għax f'dak iż-żmien tas-sena, it-temperaturi jistgħu jwasslu għal emissjonijiet għoljin tal-Komposti Organiċi Volatili, li huma l-prekursur tal-ożonu fil-livell ta' wiċċ l-art. Jekk jinqabżu l-ispeċifikazzjonijiet ikun hemm żieda fl-emissjonijiet tal-Komposti Organiċi Volatili. [4] Il-parametru tad-distillazzjoni jistabbilixxi l-proporzjon ta' fjuwil li jevapora mal-100 ˚C u l-150 ˚C. Dan jillimita l-firxa ta' komponenti eħfef li jistgħu jiġu mħallta fil-petrol. Jekk jinqabżu l-limiti jista' jkun hemm imblukkaġġ ikkawżat minn bżieżaq tal-arja meta l-fjuwil minn likwidu jsir gass kif ukoll problemi fis-sewqan. [5] EN 14274:2003 – Fjuwils Awtomotivi – Valutazzjoni tal-kwalità tal-petrol u tad-diżil – Sistema ta’ Monitoraġġ tal-Kwalità tal-Fjuwil (Fuel Quality Monitoring System - FQMS). [6] https://circabc.europa.eu/w/browse/5e89b837-2bec-4284-b9fe-c156271268f7 [7] EN 14274 jistipula l-għadd minimu tal-kampjuni għal kull fjuwil (abbażi tal-mudell statistiku użat u l-proporzjon tal-bejgħ). L-Istandard jispeċifika għadd minimu ta’ kampjuni li għandhom jinġabru għal kull grad ta’ fjuwil: [pic] [8] https://circabc.europa.eu/w/browse/5e89b837-2bec-4284-b9fe-c156271268f7